recursal/SuperWikiNEXT-32B huggingface dataset:
«Tankefull». Olje på lerret, 1881. Tilhører Nasjonalmuseet for kunst, arkitektur og design
«Lesende kvinne på hagebenk». Olje på lerret, 1882. Nasjonalmuseet.
**Sophie Marie Stoltenberg Werenskiold** (født Thomesen 7. oktober 1849 i Kragerø, død 8. juni 1926 i Bærum) var en norsk kunstmaler og tekstilkunstner.

Liv og virke
------------

Sophie Werenskiold studerte i München under flere ikke navngitte pedagoger fra 1876 til omkring 1880. Hun hadde en svært kort periode som aktiv kunstner, og beveget seg i denne perioden fra en senromantisk figurskildring til en mer realistisk og intim skildring av figurer og landskap. Hennes portretter fra 1870-årene, blant andre portrettet av søsteren *Inga* (1879, Berg-Kragerø museum) er preget av inspirasjon fra gamle mestere. Hennes senere bilder *Tysk bondepike* (1882) og *Lesende dame på hagebenk* (1882) er preget av lysere toner og inspirasjon fra friluftsmaleriet. Det siste bildet som er kjent fra hennes malervirke er et *Dobbeltportrett* hun utførte sammen med ektemannen Erik Werenskiold, der de portretterte hverandre. Bildene ble stilt ut i København i 1886.

Hun stilte ut i Bergens Kunstforening i 1881 og 1885 og i Kristiania Kunstforening i 1881 (*Figurbillede*), og deltok ved Høstutstillingen i 1884. I 1904 stilte hun ut i kunstforeningene i Bergen og Kristiania sammen med ektemannen og ekteparet Kris og Oluf Wold-Torne

Ekteskap og omsorg for barn satte en stopper for hennes videre virke som maler, og hennes senere kunstneriske virke konsentrerte seg mest om broderier og applikering i en stil påvirket av art nouveau, utført etter ektemannens akvareller.

Fra 1896 bodde hun sammen med familien på Lysaker, der de tilhørte den såkalte Lysakerkretsen.

Familie
-------

Sophie Werenskiold var datter av skipsreder Thomes Thomesen og Berthe Olea Debes, og søster av kvinnesakskvinne og arbeiderpartipolitiker Fernanda Nissen (1862–1920). Hun ble i 1882 gift i Paris med maleren Erik Werenskiold (1855–1938). De var foreldre til geolog Werner Werenskiold (1883–1961) og maler og billedhugger Dagfin Werenskiold (1892–1977).

Stipender, reiser og utenlandsopphold
-------------------------------------

* 1882–1883: Opphold i Paris

Referanser
----------

1. 1 2 3 4   nkl.snl.no, besøkt 25. april 2019[Hentet fra Wikidata]
2. 1 2   KulturNav, KulturNav-ID 2cf5eaec-bd47-4640-977b-8a80a62501c6, besøkt 9. oktober 2017[Hentet fra Wikidata]
3. 1 2 3 4   nbl.snl.no, besøkt 25. april 2019[Hentet fra Wikidata]
4. ↑   basert på følgende heuristikk avledet fra tidslinjen fra andre hendelser[Hentet fra Wikidata]
5. ↑   nbl.snl.no, besøkt 25. april 2019[Hentet fra Wikidata]
6. ↑  *Morgenbladet 1881.12.21*. Norge, Oslo. 1881. s. 2.

Kilder
------

* *Norsk kunstnerleksikon : bildende kunstnere, arkitekter, kunsthåndverkere. B. 4 : Sp-Å*. Universitetsforl. 1986. s. 469. ISBN 8200183238.
* Wichstrøm, Anne (1997). *Kvinneliv, kunstnerliv*. Gyldendal. s. 227. ISBN 8205193622.

|  |  |
| --- | --- |
| Oppslagsverk/autoritetsdata | Norsk kunstnerleksikon **·** VIAF **·** KulturNav **·** KulturNav
 |

Portal: Kunst
**Wario** er en fiktiv videospillfigur fra Nintendo. Han ble lagd som en motstander av Mario, og har siden blitt en protagonist i sine egne spill. Wario debuterte i spillet *Super Mario Land 2: 6 Golden Coins* til Game Boy som ble utgitt i 1992. Der var han hovedskurken og sistebossen. Stemmen til Wario blir gitt av Charles Martinet som også gir stemme til Mario, Luigi og Waluigi. Wario har fått sin egen videospillserie, bestående av *WarioWare*- og *Wario World*-spill, *Wario*-serien.

Navnet «Wario» er Marios navn blandet med det japanske adjektivet «wariu», som betyr slem. Dermed blir Wario en slags «slem Mario». Som Marios onde motstykke er Warios personlighet og narsissisme det omvendte av Marios. Wario fikk sin første hovedrolle på stasjonær konsoll i 2003-spillet *Wario World* til Nintendo GameCube. Wario er best kjent fra *WarioWare*-spillene som er blitt utgitt til en rekke Nintendo-konsoller. Wario har en kamerat som heter Waluigi, og de samarbeider ofte i *Mario*-spill, som for eksempel *Mario Kart: Double Dash!!* til GameCube. Wario har deltatt i mange spill, blant annet i *Super Smash Bros. Brawl* til Wii.

Referanser
----------

1. ↑  «IGN Presents the History of Game Boy - Retro Feature at IGN». 25. mai 2012. Arkivert fra originalen 25. mai 2012. Besøkt 30. november 2015.
2. ↑  «IGN: Wario Biography». 12. juli 2009. Arkivert fra originalen 12. juli 2009. Besøkt 30. november 2015.
3. ↑  «Video Games Daily | Nintendo R&D1 Interview with Wario Ware Team». *archive.videogamesdaily.com*. Arkivert fra originalen 20. februar 2010. Besøkt 30. november 2015.

Eksterne lenker
---------------

* *WarioWare*s hjemmeside

| * v
* d
* r
*Wario*-spill |
| --- |
| *Wario Land* | *Wario Land: Super Mario Land 3* **·** *II* **·** *Virtual Boy Wario Land* **·** *3* **·** *4* **·** *The Shake Dimension* |
| *WarioWare* | *Minigame Mania* **·** *Mega Party Game$!* **·** *Touched!* **·** *Twisted!* **·** *Smooth Moves* **·** *Snapped!* **·** *D.I.Y.* **·** *Game & Wario*  **·** *Gold*  **·** *Get It Together!* |
| Andre spill | *Mario & Wario* **·** *Wario Blast* **·** *Wario's Woods* **·** *Wario World* **·** *Wario: Master of Disguise* |
| Relaterte spill | *Super Mario Land 2: 6 Golden Coins* **·** *Dr. Mario 64*  **·** *Super Mario 64 DS* **·** *Mario Kart*  **·** *Super Smash Bros.* |

Portal: Videospill
**Krigsinvalideforbundet Warfog** var en norsk interesseorganisasjon for personer som har blitt påført skader etter arbeidsinnsats primært i krigssoner, men også annen skarp, offentlig tjeneste.

Organisasjonens hovedmål var å hjelpe personer som hadde utviklet posttraumatisk stresslidelse (PTSD) og/eller andre psykiske skader som følge av traumatiske opplevelser under tjenesten.

Organisasjonen var en ressurs for alle som på en eller annen måte var berørt av problemstillinger knyttet til mentale skader som følge av offentlig tjeneste samt heve kunnskap om psykiske traumer. 

Warfog startet sin virksomhet i 2002 som et uformelt frivillig nettverk av og for skadde soldater fra blant annet FN- og NATO-tjeneste. Nettverket inkluderte også pårørende, samt mange støttemedlemmer. Organisasjonen favnet i tillegg også andre yrkesgrupper, men valgte å beholde «Warfog» som navn på sin organisasjon og nettbaserte forum. Warfog benyttet prinsipielt ikke betegnelsen «veteran» på sine medlemmer da de mener dette ordet har feil konotasjoner.

Warfog var, og arbeidet, hele tiden uavhengig i forhold til Forsvaret, andre statlige etater og organisasjoner, men samarbeidet allikevel ofte med disse. Organisasjonen ble drevet på frivillig og ikke-kommersielt grunnlag. 

Warfog ble fra 31.desember 2012 lagt ned som organisasjon. Nettverket og Warfog forum eksisterer imidlertid ennå.
Den nettbaserte avisen Krigsinvaliden er også et biprodukt av organisasjonen, og stadig i drift.

Eksterne lenker
---------------

* Warfogs debattforum (tidligere nettsted)
* Krigsinvaliden
**Muḥammad Yūsuf al-Maqariyaf** (arabisk: محمد يوسف المقريف; født 1940 i Benghazi, Libya), også stavet *Mohammed Yousef (el)-Magariaf* , er en libysk politiker for Nasjonalfronten for Libyas frelse (til 2012) og Nasjonalfrontpartiet som sitter i Libyas nasjonalkongress for Agedabia. Han tjente som nasjonalkongressens president fra dens første møte i august 2012 til han sa fra seg stillingen i mai 2013. I denne stillingen var han Libyas *de facto*-statsoverhode, helt til han ble nektet å holde den på grunn av hans tidligere stilling som ambassadør for Gaddafi-regimet på 1970-tallet.[]

Al-Maqariyaf leder Nasjonalfrontpartiet, som vant tre seter i nasjonalkongressen i det libyske valget i 2012 og var tidligere kjent for å ha grunnlagt og vært den første lederen til Nasjonalfronten for Libyas frelse, som satte seg imot regimet til Muammar al-Gaddafi.[]

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]

|  |  |  |
| --- | --- | --- |
| Forgjenger:**Muḥammad ʿAlī Salīm(fungerende)** | **Libyas flagg President for Libyas nasjonalkongress**(9. august 2012–28. mai 2013) | Etterfølger:**Ǧumʿah ʿAttīqah‎  (fungerende)** |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (iba)
 |
**Mountfield** er en landsby og et verdslig sogn i distriktet Rother i grevskapet East Sussex i England. Stedet ligger omkring fem km nordvest for Battle. I henhold til folketellingen i 2011 har landsbyen og sognet en befolkning på 616 innbyggere.

Historie
--------

Landsbyen er nevnt i *Domesday Book* (1086), da stavet som *Montifelle*, og tilhørende normanneren Reinbert, greve av Eu.

På 1600-tallet ble det antatt at det var kull i området, men isteden ble det oppdaget store forekomster av gips (*kalsiumsulfat*) i grunnen, og det drives fortsatt en gipsgruve der. Gips ble benyttet hovedsakelig for å framstille mørtel, gipsplater, og sement. En gruve ble opprettet i skogen som i dag er kjent som Limekiln Woods, og gruvedriften spredte seg til et stort område i Sussex. Gipsen ble fraktet på jernbane til Hastings og skipet ut derfra. Landsbyen hadde også persontrafikk over denne linjen, men stoppestedet ble nedlagt 6. oktober 1969.

Sognekirken er viet til alle helgener.

Referanser
----------

1. ↑   «Civil Parish population 2011» Arkivert 14. januar 2016 hos Wayback Machine.
2. ↑   Sussex F-P, Domesday Book Online
3. ↑   Matthews, Virginia (17. juni 2010): «South Downs gypsum mining unearths fortune in heart of 1066 country», *The Guardian*
4. ↑  «Mountfield (17th Century Coal!)» Arkivert 21. juni 2016 hos Wayback Machine. *Village Net*

Eksterne lenker
---------------

(en) Mountfield, East Sussex – kategori av bilder, video eller lyd på Commons


* Mountfields samfunnsnettsted
* All Saints church, sognekirkens nettsted

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames
 |
*Carabus auratus*  Foto: Didier Descouens 
***Carabus auratus*** er en av billene i delgruppen (underfamilien) jordløpere i familiegruppen løpebiller. Systematikken følger Carabidae of the World.

Utbredelse
----------

*Carabus auratus* finnes i nesten hele Europa, men er noe sjeldnere i nord. Den er utbredt østover i Asia. Finnes noen få plasser helt sør i Norge.

Utseende
--------

*Carabus auratus* er grønn til mer rød metallfarget. Antennenes innerste ledd og beina er mer lyst gulrød. Den er omtrent 20-30 mm lang. Slekten *Carabus* er slekten med de «ekte jordløperne». Beina er lange løpebein, kroppen er elegant bygd. Dekkvingene har hver flere mørke opphøyde langsgående riller. Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se).

Levevis
-------

*Carabus auratus* er vanligvis nattaktiv og lever som predator på andre dyr, snegler, meitemakk og andre insekter. Den finnes gjerne i tilknytning til kulturlandskapet og foretrekker noe åpne og soleksponerte habitater. De voksne sees fra våren og utover sommeren.

Larvene er mørke og opptil 30 mm lange. De lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Utviklingen tar vanligvis ett par år (nord i Europa). Den siste overvintringen skjer som voksen (imago), nedgravd i et hulrom under en stein eller en rot.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: desember 2008
2. ↑  Lindroth, C.H. 1985. Side 57

Litteratur
----------

* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232.
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.

Eksterne lenker
---------------

* (en) *Carabus auratus* i Encyclopedia of Life Rediger på Wikidata

* (en) *Carabus auratus* i Global Biodiversity Information Facility Rediger på Wikidata

* (no) *Carabus auratus* hos Artsdatabanken Rediger på Wikidata

* (sv) *Carabus auratus* hos Dyntaxa Rediger på Wikidata

* (en) *Carabus auratus* hos Fauna Europaea Rediger på Wikidata

* (en) *Carabus auratus* hos ITIS Rediger på Wikidata

* (en) *Carabus auratus* hos NCBI Rediger på Wikidata

* (en) *Kategori:Carabus auratus* – bilder, video eller lyd på Wikimedia Commons Rediger på Wikidata

* (en) *Carabus auratus* – galleri av bilder, video eller lyd på Wikimedia Commons Rediger på Wikidata

* *Carabus auratus* – detaljert informasjon på Wikispecies Rediger på Wikidata
* *Carabus auratus* – Database Carabidae of the World – engelskspråklig
* *Carabus cancellatus* - Fauna Europaea - engelskspråklig
* Norsk Entomologisk forening
Solnedgang over Mounth, sett fra skråningen av Hunt Hill.
Middelalderveien Causey Mounth, her ved skolen Banchory Devenick med utsyn nordøst med Aberdeen i bakgrunnen.
**Mounth** er en fjellkjede i den sørlige enden av Strathdee i nordøstlige Skottland. Det er på engelsk vanligvis referert til med grammatikalsk artikkel, det vil si som «the Mounth». Navnet Mounth er en engelsk forvanskning av det skotsk-gæliske *monadh*, som på sin side er beslektet med walisiske *mynydd*, og kan opprinnelig ha vært et piktisk stedsnavn, og synes å ha betydningen fjell. Sammenlign med de skotske fjellene Monadhliath Mountains (Monadh Liath) og Monadh Mòr. 

Tradisjonelt har ikke folket i nordlige Skottland betraktet Grampian-fjellene for å være en enkelt fjellkjede, men flere fjellkjeder. En av disse var Mounth. I vest er den kjent som Monadh Liath og Monadh Ruadh (Cairngorms), henholdsvis Grå Mounth og Rød Mounth.

Det fjellandskapet som Mounth utgjør danner en fjerntliggende fjellrygg av Grampian-fjellene som strekker seg fra Ballater i vest til kysten av Nordsjøen umiddelbart nord for Stonehaven. Historisk har fjellkjeden utgjort en betydelige barriere som til en viss grad har isolert nordøstlige Skottland fra det skotske lavlandet, fysisk som kulturelt. I middelalderen ble en veibane, kjent som Causey Mounth, bygget for å forbinde Stonehaven med Aberdeen ved å benytte en høytliggende fjellvei formet for å trenge gjennom myrområdet i østlige Mounth. Denne ruten gikk mellom Cowie Castle, Muchalls Castle, naturområdet Portlethen Moss og broen over elven Dee, Bridge of Dee (Brig o' Dee). Denne veien ble benyttet av jarlen av Marischal og markien av Montrose da de ledet hær på 9 000 covenanter i det første slaget i krigen i de tre kongeriker i 1639.

Referanser
----------

1. ↑   «monadh», *Wiktionary*
2. ↑   «mynydd», *Wiktionary*
3. ↑   Hogan, C. Michael (3. november 2007): «Causey Mounth», *Megalithic Portal*
4. ↑   Watt, Archibald (1985): *Highways and Byways around Kincardineshire*, Stonehaven Heritage Society
***Carabus intricatus***  er en av billene i delgruppen (underfamilien) jordløpere i familiegruppen løpebiller. Systematikken følger *Carabidae of the World*.

Utbredelse
----------

*Carabus intricatus* finnes i nesten hele Europa, men mangler lengst i nord, deriblant Norge.

Utseende
--------

*Carabus intricatus* er i mellom 20–30 mm lang. Slekten *Carabus* er slekten med de «ekte jordløperne». Beina er lange løpebein, kroppen er elegant bygd. Dekkvingene mangler lengdestrimler, men kan ha rekker av groper eller være knudret (små forhøyninger). Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår (krever forstørrelse for å se).

Levevis
-------

*Carabus intricatus* er vanligvis nattaktiv og lever som predator på andre dyr. De voksne sees fra våren og helt til utpå høsten. De overvintrer som voksen (imago), nedgravd i et hulrom under en stein eller en rot.

Larvene er mørke og opptil 30 mm lange. De lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Carabus intricatus* i Encyclopedia of Life Rediger på Wikidata

* (en) *Carabus intricatus* i Global Biodiversity Information Facility Rediger på Wikidata

* (no) *Carabus intricatus* hos Artsdatabanken Rediger på Wikidata

* (sv) *Carabus intricatus* hos Dyntaxa Rediger på Wikidata

* (en) *Carabus intricatus* hos Fauna Europaea Rediger på Wikidata

* (en) *Carabus intricatus* hos NCBI Rediger på Wikidata

* (en) *Kategori:Carabus intricatus* – bilder, video eller lyd på Wikimedia Commons Rediger på Wikidata

* (en) *Carabus intricatus* – galleri av bilder, video eller lyd på Wikimedia Commons Rediger på Wikidata

* *Carabus intricatus* – detaljert informasjon på Wikispecies Rediger på Wikidata
* *Carabus intricatus* – Database Carabidae of the World – engelskspråklig
* *Carabus intricatus* - Fauna Europaea - engelskspråklig
* Norsk Entomologisk forening
**Mwerusjøen** er en ferskvannsinnsjø i Sentral-Afrika, på grensen mellom Zambia og Den demokratiske republikken Kongo.
Innsjøen, som ligger på 917 moh, har en utstrekning nord-sør på 131 km, og en gjennomsnittlig bredde på 56 km. 

Mwerusjøen har et areal på 5 120 km². Den er ganske grunn, med en største dybde på 27 meter. Breddene er stort sett slake med unntak av klippeformasjoner på den vestlige kysten. Sjøen har ei stor øy, Kilwa i sør. Det er registrert 88 ulike fiskearter i sjøen, derav 12 ciklider. 

Den største tilløpselva er Luapula, som renner inn i sjøen fra sør. Utløpet er gjennom elva Luvua, som renner ut fra nordenden av sjøen.

Referanser
----------

1. 1 2 3 4  Zambia Tourism Agency: *Lake Mweru*
2. 1 2 3 4  Lakepedia.com: *Lake Mweru*

Eksterne lenker
---------------

* (en) Lake Mweru – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GeoNames
 |
**Barnehagelærer**, tidligere kalt **førskolelærer,** planlegger, gjennomfører og evaluerer det pedagogiske opplegget i en barnehage i samarbeid med styrer, som er videreutdannet førskolelærer. Barnehagelærere organiserer hverdagen for barn i barnehage, på skolefritidsordning eller i barnevern. I barnehagen har de fleste førskolelærere / barnehagelærere betegnelsen pedagogisk leder, men på en avdeling med fire ansatte skal to være førskolelærere / barnehagelærere, hvor en har ansvaret og arbeider som pedagogisk leder og den andre arbeider som førskolelærer / barnehagelærer. 

Pr. 2013 er 1/3 av de ansatte førskolelærere / barnehagelærere, et mål for staten er at 50% av de ansatte skal ha 3-årig utdanning i yrket. 

I Norge var førskolelærere utdannet til å undervise barn fra 0 til 7 år, og dessuten første årstrinn i grunnskolen. Etter nyordningen (fra 2008) er ikke dette lenger korrekt. Utdannede førskolelærere (som startet sin utdanning etter eller i 2008) er kun utdannet til å undervise barn fra 0 til 6 år, ikke første årstrinn i grunnskolen. Det samme gjelder barnehagelærer som startet utdanningen i 2013 eller senere.

I Norge er barnehagelærerutdanningen treårig (fireårig på deltid), fører frem til en bachelorgrad og kvalifiserer for pedagogisk arbeid i barnehagen. Med ett års relevant videreutdanning kan førskolelærere/barnehagelærere tilsettes for arbeid på første til fjerde klassetrinn i grunnskolen(tilbys kun ved noen universiteter og høyskoler).

Historikk
---------

Yrket ble opprinnelig kalt *barnehagelærerinne* eller *barnehagelærer*. Første barnehagelærerutdanning i Norge var Barnevernsakademiet i Oslo som ble opprettet i 1935. I 1947 opprettet Menighetspleienes Landsforbund Barnevernsinstituttet i Trondheim, som i dag kalles Dronning Mauds Minne Høgskole for barnehagelæreutdanning. Senere er utdanning av førskolelærer / barnehagelærer lagt til de fleste lærerutdanningene i Norge.

Yrkestittelen for de som er uteksaminert fram til våren 2015 er *førskolelærer*. Tittelen *barnehagelærer* gjeninnføres imidlertid for de som startet utdanningen høsten 2013 .

Referanser
----------

1. ↑  KD (3. april 2003). «Rammeplan for Førskolelærerutdanningen» (PDF). Besøkt 13. september 2008.
2. ↑  Lovdata. «Krav til kompetanse ved tilsetjing i undervisningsstilling». Besøkt 13. september 2008.
3. ↑  Lillemyr, Ole Fredrik (1997). Kort historikk. I Søbstad, F. & B. Leinum. *Tradisjon og fornyelse i førskolepedagogikken.* (ss. 17-22) [Oslo]: Tano Aschehoug
4. ↑  regjeringen.no Ny barnehagelærerutdanning fra 2013, 1.2.2012

Eksterne lenker
---------------

* Utdanning.no sin yrkesbeskrivelse av barnehagelærer
* Lovdata.no Barnehageloven av 2005
* Lovdata.no Forskrift om rammeplan for barnehagelærerutdanning

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data) **·** NKC
 |
**Barneidrettsskole** er et aktivitetstilbud for de yngste i et idrettslag, der målet er å skape motivasjon for fysisk aktivitet gjennom utprøving av et bredt spekter idretter, lek og treningsaktviteter. Andre begreper som nyttes er *allidrett*, *idrettsskole* eller *fleridrettsskole*. Tilbudene kan være ukentlige økter til fast dag og tid, eller de kan legges til ferier eller helger. Det er ikke uvanlig at idrettslagene, eller andre arrangører, tar seg betalt for tilbudet, utover vanlig medlemskontingent. Spesielt gjelder dette tilbudene i ferier.

I en idrettsskole forventes det allsidig og variert aktivitet både innendørs og utendørs. Alle deltakere skal utfordres utfra egne forutsetninger og hjelpes i gang gjennom lekpregede øvelser. Stimulering og utvikling av grunnleggende bevegelsesmotorikk er utgangspunktet for aktiviteten. Norges idrettsforbund mener idrettsskolene passer for barn under 12 år.

En del barneidrettsskoler bryter med fleridrettstanken og tilbyr aktivitet rettet mot en idrett. Fotballskoler, håndballskoler, alpinskoler og skiskoler er eksempler på dette.

Se også
-------

* Idrettsskole, pekerside

Litteratur
----------

* Jørgen Weidemann Eriksen (18. februar 2016). «Den enfoldige barneidretten». *Klassekampen*: 25.

Eksterne lenker
---------------

* Norges idrettsforbund: Barneidrettsskoler
**Joseph Bosworth** (født 1789, død 27. mai 1876) var en engelsk forsker og lærd på angelsaksisk språk og angelsaksisk litteratur.

Bakgrunn og virke
-----------------

Bosworth ble født i Derbyshire, gikk på ungdomsskolen i Repton, og ble deretter student[] ved Universitetet i Aberdeen. I 1817 ble han sogneprest av Little Horwood i Buckinghamshire, og benyttet der sin fritid til litteratur, og spesielt til studiet av angelsaksisk. I 1823 utkom hans *Elements of Anglo-Saxon Grammar* (*Elementer i angelsaksisk grammatikk*).

I 1829 dro Bosworth til Nederland som kapellan, først i Amsterdam og deretter i Rotterdam, og han ble i Nederland inntil 1840. Han arbeidet der på *Dictionary of the Anglo-Saxon Language* (*Ordbok i angelsaksisk språk*, 1838), hans best kjente verk.

I 1857 ble han rektor av en skole i Water Stratford i Buckinghamshire, og i det følgende året ble han utpekt som professor i angelsaksisk ved University of Oxford. I 1867 donerte han 10 000 pund til University of Cambridge for å etablere et professorat i angelsaksisk. Ved sin død etterlot han seg en mengde notater om angelsaksiske charter. Han ble gravlagt i Water Stratford.

Professoratet i Oxford ble holdt av J.R.R. Tolkien fra 1925 til 1945, og på den tiden var det kjent som «Rawlinson and Bosworth Professorship of Anglo-Saxon».

Referanser
----------

1. ↑   Oxford Dictionary of National Biography, www.oxforddnb.com[Hentet fra Wikidata]
2. ↑   *Tsjekkias nasjonale autoritetsdatabase*, NKC-identifikator xx0266036, Wikidata Q13550863,
3. ↑   *Tsjekkias nasjonale autoritetsdatabase*, NKC-identifikator xx0266036, Wikidata Q13550863,

Eksterne lenker
---------------

* Bosworths skrifter på *Internet Archive*
* *An Anglo-Saxon Dictionary*, skannet side med bilder og tekster. Fra «Germanic Lexicon Project».
* *An Anglo-Saxon Dictionary*, skannet side med bilder. Digitalisert under ledelse av Sean Crist.
* *A Downloadable version of An Anglo-Saxon Dictionary* – nedlastbar utgave den angelsaksiske ordboken

Portal: Litteratur

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** CiNii
 |
Platebutikk i Bonn, 1988
**Platebutikk** eller **platesjappe** er en butikk som selger masseproduserte innspillinger av musikk, blant annet i form vinylplater.

Noen slike butikker spesialiserer seg på å selge plater som skal spilles av DJ-er.

Historie
--------

Spillers Records i Cardiff, Wales, ble starta i 1894 og regnes for å være verdens eldste platebutikk.

Mange platebutikker begynte å selge andre formater i tillegg til plater: åttespors-kassetter, musikkassetter, og CD-er.

### Norge

«Grammofonplate» var datidas navn på plater da dem begynte å dukke opp i Norge.

I 2012 var det et «tjuetalls uavhengige **musikkbutikker**» igjen.

Norges eldste platebutikk som fortsatt er i drift (per 2016) startet i 1976 - Apollon platebar; I 2012 ble butikken løyvet skjenkeløyve, og kulturinstitusjonen har siden drevet bardrift, samlokalisert med salg av plater; Media har kalt stedet for en *platebar*.

Referanser
----------

1. 1 2
2. ↑  «Spillers Records, Cardiff - About Spillers». Besøkt 1. februar 2016.
3. ↑
Baksiden av dyssen
**Barnenezgravdyssen** er verdens største gravrøys, med sine 11 gravkamre samlet i en felles haug av stein på *Kernéléhenhalvøya* ved innseilingen til byen Morlaix på kanalkysten av Bretagne. Mange av steinblokkene i monumentet veier flere tonn og er blitt flyttet opp på fjellet fra andre steder i terrenget for om lag 6000 år siden.

Området ble fredet, etter at private eiere hadde tatt ut stein til broleggingsmateriale over tid. Det offentlige overtok etter at der ble avdekket en inngang til et gravkammer. Den er nå innlemmet i den franske listen over fortidsminnesmerker.

Referanser
----------

1. ↑  
	* Offisiell beskrivelse (Fransk og engelsk)

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* (en) Cairn de Barnenez – kategori av bilder, video eller lyd på Commons Rediger på Wikidata
* French site with many images
* Information on "The Megalithic Portal"

|  |  |
| --- | --- |
| Oppslagsverk/autoritetsdata | VIAF **·** SUDOC **·** GeoNames
 |
**Barnekultur** er et begrep som omfatter flere fenomener: barnekultur kan forstås som kulturaktiviteter og -former beregnet på og laget for barn - som oftest av voksne. Barnekultur kan også være voksnes lek med barn (som kneleker av typen "Ride ride ranke", eller voggesanger). Den egentlige barnekulturen forstås kanskje helst som de kulturuttrykkene som deles og brukes av barn seg imellom - selv om det er vanskelig å holde skillene klare. Dette kan være både kunst, vitser, leker, språk og mange andre kulturelle former.

Barnekultur kan være barns tilpassede etterligninger av voksenaktiviteter (dokkestue, buekorps og annet). Flere kommersielle aktører, for eksempel leketøyfabrikantene og musikkindustrien, påvirker barnekulturen i stor grad.

Litteratur
----------

* Gullestad, Marianne 1994: "Om å studere "barnas egen kultur" : tanker om barns aktive samfunnsdeltakelse", i: Aasen og Haugaløkken (red.): *Bærekraftig pedagogikk. Identitet og kompetanse i det moderne samfunnet*, Gyldendal akademisk

Se også
-------

* Barn
* Lek
* Leketøy
* Barnelitteratur
* Barnemusikk
* Barnefilm
* Barne-TV
* Ungdomskultur
**Barnelege** eller **pediater** er betegnelsene på en lege som er spesialist i pediatri (barnesykdommer).

Norge
-----

Spesialistutdannelsen tar minst 5 år (i tillegg til den 6-årige medisinske utdannelsen og turnusperioden (18 måneder), så totalt er minstetiden for utdannelsen av en barnelege 12,5 år). Under spesialiseringen er man ansatt som lege på en barneavdeling i 5 år. Minst 18 måneder av disse, må man være ansatt på et såkalt gruppe 1 sykehus (for tiden Rikshospitalet, Ullevål, AHUS (Lørenskog), Haukeland (Bergen), St. Olav (Trondheim), UNN (Tromsø), eller Stavanger). Dersom man har forsket og oppnådd doktorgrad (dr. med. eller ph.d.), kan man få godskrevet inntil ett år. Det samme gjelder for relevant tjeneste innen annen spesialitet.

Det finnes 657 barneleger (godkjente spesialister i pediatri) i Norge, derav 479 yrkesaktive under 70 år (pr. 2005). Ca. 100 av spesialistene i Norge har medisinsk doktorgrad. Den norske lægeforening har ansvaret for å godkjenne spesialister på oppdrag fra helsemyndighetene.

Blant leger har den pediatriske spesialiteten høy prestisje, og ifølge undersøkelser er barneleger også de som er mest fornøyde med sin spesialisering.

Eksterne lenker
---------------

* Godkjente spesialister i pediatri (Den norske lægeforening)

|  |  |
| --- | --- |
| Oppslagsverk/autoritetsdata | GND **·** GND **·** NKC **·** NKC
 |
**Joseph Ratzinger den eldre** (født 6. mars 1877, død 25. august 1959) var en bayersk politimann og far til pave Benedikt XVI (født Joseph Ratzinger den yngre), samt til kirkemusikeren Georg Ratzinger og professor Maria Ratzinger. Han var nevø av den katolske presten og riksdagsmannen Georg Ratzinger.

Joseph Ratzinger d.e. var gift med Maria, født Peintner. Hustruens familie stammet fra Syd-Tirol i Østerrike (nå i Italia).

Liv
---

Joseph Ratzinger tjenestegjorde i mange år i Bayerns statspoliti (*Landespolizei*). Etter nasjonalsosialistenes maktovertagelse, da han allerede var en eldre mann, måtte familien flytte mange ganger på grunn av Ratzingers anti-nazistiske holdning. Fra 1936 tjenestegjorde han i det nye føderale politiet, frem til han året etter, 60 år gammel, gikk av med pensjon og slo seg ned i den lille byen Traunstein, hvor han tilbragte resten av sitt liv. Han opplevet at begge hans sønner ble prester i 1950, og da han døde i 1959 var Joseph Ratzinger den yngre allerede professor og en anerkjent teolog.

Referanser
----------

1. 1 2 3 4   data.matricula-online.eu[Hentet fra Wikidata]
2. 1 2 3 4   Geni.com, Geni.com-ID 6000000010888345895, besøkt 24. november 2021[Hentet fra Wikidata]
3. 1 2   Genealogics[Hentet fra Wikidata]

|  |  |
| --- | --- |
| Oppslagsverk/autoritetsdata | Geni
 |
**Joseph Cludts** (født 1896, død ukjent) var en belgisk svømmer og vannpolospiller som deltok i De olympiske leker i 1920 i Antwerpen og 1924 i Paris.

Cludts vant en olympisk sølvmedalje i vannpolo under OL i 1924 i Paris. Han var med på det belgiske laget som kom på andreplass i vannpoloturneringen. Det var 13 nasjoner som stilte lag. I kvartfinalen vant Belgia over Ungarn med 7-2 og siden slo de Tsjekkoslovakia 5–1 i semifinalen. De tapte finalen mot Frankrike 0–3 og Frankrike ble dermed olympiske mestere i vannpolo. I spillet om andreplass vant siden Belgia over Sverige 4–3 og over USA 2–1. Cludts spilte alle fem kampene og scoret to mål.

De andre spillerne på det belgiske laget var Gérard Blitz, Maurice Blitz, Joseph Cludts, Joseph De Combe, Pierre Dewin, Albert Durant, Georges Fleurix, Paul Gailly, Joseph Pletinckx, Jules Thiry og Jean-Pierre Vermetten.

OL-medaljer
-----------

* 1924 Frankrikes flagg Paris - Sølv Sølv i vannpolo, (Belgia)

Referanser
----------

1. ↑   sports-reference.com, Sports-Reference.com olympisk utøver-ID cl/joseph-cludts-1, besøkt 9. oktober 2017[Hentet fra Wikidata]

Eksterne lenker
---------------

* (en) Joseph Cludts – Olympics.com Rediger på Wikidata

* (en) Joseph Cludts – Olympic.org Rediger på Wikidata

* (en) Joseph Cludts – Olympedia Rediger på Wikidata

* (en) Joseph Cludts – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data)
 |
**Kringstadbukta** er et friluftsområde med sandstrand som ligger 3,5 km vest for Molde i Møre og Romsdal. Sandstranda er et resultat av forrige istid og strekker seg flere kilometer utover i Romsdalsfjorden.

Kringstadbukta friluftsområde
Sett rett ovenfra
Kringstadbukta ligger på en halvøy omgitt av store gressbakker, furuskog og svaberg. I 1940 etablerte tyskerne seg der med et tiltalls bygninger og forsvarsverk. Både før og etter krigen ble det drevet gård med dyr i Kringstadbukta. I 1963 ekspropierte Molde kommune området og etablerte det som permanent friluftsområde.

Molde innehar en norsk værrekord, nemlig høyest målte temperatur for oktober med 25,6 °C den 11. oktober 2005. De spesielle klimaforholdene gjør at vanntemperaturen ofte er langt høyere enn folk forestiller seg. 8. juni 2008 ble det målt 20 grader i vannet i Kringstadbukta. Samme år, 15. september, ble det målt hele 18 grader.

Molde kommune bruker mye tid og ressurser i Kringstadbukta og har som målsetting at "Kringstadbukta skal være noe å vise fram".

Kringstadbukta er ifølge NRK 1 (som laget TV-innslag der sommeren 2008) norges eneste badestrand (frittliggende) med egen nettside.

Eksterne lenker
---------------

* Kringstadbuktas hjemmeside
**Ronald Hermann Jakobsen** (født 14. desember 1956 på Nesna) er en norsk billedkunstner, bosatt i Lillesand. Han arbeider i hovedsak med maleri og grafikk.

> Jakobsen er kjent for sine stemningsfulle bilder. Han karakteriseres som en lysets maler med en finstilt og avstemt fargepalett
> 
> 
> *Lillesandsposten* 20. juni 2014.
> 
> 

I perioden 1981-85 tok han utdannelse ved Vestlandets kunstakademi. Han har flere separatutstillinger bak seg, blant annet i Galleri Vikerødegården på Furnes (1987), kunstforeninger i Tromsø (1988) og Lillesand (1992), Bomuldsfabriken Kunsthall (1999), Galleri BI-Z i Kristiansand (2009) og Galleri Heer i Oslo (2010). I Galleri Heer viste han oljemalerier og akvareller med blant annet motiv fra byrom, landskapsmalerier og et par akter. Han har deltatt på Sørlandsutstillingen fem ganger, siste gang i 1991. I 1992 deltok Jakobsen på Høstutstillingen, og året etter på en gruppeutstilling ved Sørlandets kunstmuseum i Kristiansand. Jakobsen er innkjøpt av Norsk kulturråd i 1986 og Sørlandets kunstmuseum i 1999. 

Ronald Jakobsen har illustrert barneboka *I Morgentåkedalen,* som første gang ble utgitt på Fabritius forlag i 1981. Illustrasjonene viser eventyraktige skikkelser som går i ett med et tåkelandskap.

Prisen til «Årets Lillesandsbedrift» bestod i 2010 av en gavesjekk og et av Jakobsens malerier med motiv fra Saltholmen, et sted maleren har hentet mange av sine motiv fra.

Sommeren 2014 deltok Jakobsen på en større utstilling sammen med birkeneskunstner Barbro Raen Thomassen i Meta Hansens hus i Lillesand.

Ronald Jakobsen er medlem i Norske billedkunstnere Agder og Norske malere (LNM).

Referanser
----------

1. ↑  Moen, Merete: «Vart, vakkert og stemningsfullt» i *Lillesands-Posten*, 20. juni 2014 (besøkt 10. desember 2014)
2. ↑  Stangeby, Kurt: «Ronald Jakobsen til hovedstaden» i *Lillesands-Posten*, s. 7, 11. mai 2010.
3. ↑  Stangeby, Kurt: «Ronald Jakobsen til hovedstaden» i *Lillesands-Posten*, s. 7, 11. mai 2010.
4. ↑  Moen, Merete: «Vart, vakkert og stemningsfullt» i *Lillesands-Posten*, 20. juni 2014 Arkivert 17. juni 2018 hos Wayback Machine. (besøkt 10. desember 2014)

Litteratur
----------

* Minge, Hans Otto (1999): *Norske billedkunstnere Agder*, s. 88 og 89
* Deberitz, Jan/Jakobsen, Ronald: *I Morgentåkedalen*, Fabritius forlag 1981

|  |  |
| --- | --- |
| Oppslagsverk/autoritetsdata | VIAF **·** KulturNav
 |
**Ronald Leslie Bassett** DSM (født 10. april 1924, død mars 1996) var en britisk forfatter. Han utga historiske romaner og skrev noen ganger under pseudonymet *William Clive*. Han fikk mange priser for sine medisinske og farmasøytiske arbeider.

Bakgrunn
--------

Bassett ble født i London som sønn til George William Bassett, en bankansatt, og Louisa (Vine) Bassett. Han gjennomførte High school i London, og senere, etter militærtjeneste, giftet han seg med Ivy Owens den 21. november 1944. Ivy Owens døde, og senere giftet han seg med Sylvia Cruttwell den 6. november 1956. De fikk to barn sammen.

Militærtjeneste
---------------

Bassett sluttet seg til King's Royal Rifle Corps som skytter i 1938 og ble så overført til Royal Artillery som kanonér. I 1940 ble han overført til Royal Navy, hvor han ble plassert i sambandsavdelingen. Han tjenestegjorde som radioperatør på tunge krigsskip. Blant annet tjenestegjorde han på HMS «Norfolk» under jakten på det tyske slagskipet «Bismarck», og under felttoget og landgangen i Nord-Afrika. I tillegg var Bassett radiooperatør på landgangsfartøyer under invasjonen i Normandie, og siden han ikke var vernepliktig under andre verdenskrig, fikk han Distinguished Service Medal for tapperhet og besluttsomhet. Han forble i marinen etter krigen og tjenestegjorde senere på hangarskip i Koreakrigen. Han ble pensjonert fra marinen i 1954. Da hadde han oppnådd en posisjon som kommandør.

Senere liv
----------

I 1956 begynte Bassett å arbeide for Smith, Kline & French Laboratories Ltd. som informasjonsmedarbeider, og forble der frem til 1966. Etter det jobbet han utelukkende med skriving i tre år. I 1969 gikk han tilbake til å jobbe for et firma. Denne gangen ble han *public relations officer* for *E. R. Squibb & Sons*, en stilling hadde frem til 1975, da han sammen med sin kone bosatte seg i Surrey som pensjonist.

Fiksjon
-------

Bassetts bibliografi omfatter *The Carthaginian* (1963), *The Pompeians* (1965), *Amorous Trooper* (1968), og *Blood of an Englishman: A Novel of the Siege of Cawnpore* (1975). Hans roman *Witchfinder General* (1966) ble i 1968 filmatisert. Filmen hadde samme tittel, iscenesatt av Michael Reeves med Vincent Price på rollelisten.

Priser
------

Blant Bassetts priser er:

* British Medical Association – Sølvmedalje

1964 for «Small Price to Pay»
1965 for «Interuterine Contraception» og «Hypertension»
* British Medical Association – Gullmedalje

Referanser
----------

1. ↑  Barrett, Ronald Leslie. «England and Wales, Death Registration Index 1837-2007». Family search. Besøkt 23. januar 2015.
2. ↑  Atkinson, Frank (1987) *Dictionary of Literary Pseudonyms: A selection of popular modern writers in English* (4th ed.

Kilder
------

* Gale Research Co. (2001) "Ronald Bassett 1924–" *Contemporary Authors* Gale Research Co. Detroit

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** LIBRIS
 |
**West Coast Choppers** er et amerikansk selskap som driver med spesialbygging av motorsykler (choppere) på Long Beach i California.

Selskapet ble startet av den senere TV-personligheten Jesse G. James i 1992, i morens garasje. Selskapet ekspanderte fort og flyttet til nye og større lokaler. Blant kundene er kjendisene Shaquille O'Neal, Keanu Reeves, Kid Rock, James Hetfield (Metallica), Tyson Beckford, og The Undertaker. Selskapet har fått mye profilering via flere TV-serier som administrerende direktør Jesse James har deltatt i, som *Motorcycle Mania*, *Monster Garage*, *History of the Chopper*, *Iraq Confidential with Jesse James og Green Scream*, og *Jesse James is a Dead Man*.

Selskapet har en stor kolleksjon med promoteringsartikler, som caps, T-skjorter, gensere osv. I 2001 ble artiklene forbudt på Simi Valley Unified School District i California, grunnet bruk av jernkorset i logoen.

Eksterne lenker
---------------

* Offisielt nettsted Rediger på Wikidata

* (en) West Coast Choppers – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Perklorsyre** er en meget kraftig syre med den kjemiske formelen HClO4.

Den er kraftigere enn svovelsyre og salpetersyre, og er også et kraftig oksidasjonsmiddel som lett danner eksplosive forbindelser med andre stoffer. Perklorsyrens salter kalles for perklorater. Perkloratene er som regel mere kjemisk stabile enn kloratene, som er klorsyrens salter.

I industrien brukes det to metoder for å produsere perklorsyre. Den ene metoden går ut på anodisk oksidering av klorgass i en vannoppløsning ved hjelp av en platina-elektrode. I den andre metoden blir natriumperklorat reagert med saltsyre i en vannoppløsning. Man får utfelling av natriumklorid i løsningen av perklorsyre.

NaClO4 + HCl → NaCl + HClO4
Perkorsyre danner en azeotrop med vann ved 72,5 % konsentrasjon.

I laboratoriet kan perklorsyre fremstilles ved å behandle bariumperklorat med svovelsyre. Det vil dannes bariumsulfat og perklorsyre. Man kan også bruke en annen metode som går ut på å reagere salpetersyre med ammoniumperklorat. Dette gir nitrogenoksid og perklorsyre. Mesteparten av perklorsyren som produseres industrielt går til å produsere ammoniumperklorat, som brukes som rakettdrivstoff i både sivile og militære rakettmotorer.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** NDL
 |
**Natalja Sergejevna Korosteljova** (russisk: Наталья Сергеевна Коростелёва, født 4. oktober 1981) er en russisk langrennsløper. Hun ble født i Perm, men bor i Tjumen. Hennes bror, Nikolaj Morilov, er også langrennsløper. Korosteljeva er en del bedre i fristil enn i klassisk, men hun har plasseringer blant de fem beste i distanserenn i begge stilartene, i tillegg sprint.

Karriere
--------

Korosteljova debuterte i verdenscupen i 2002 med en tiendeplass på sprinten i Düsseldorf. Under VM i Val di Fiemme 2003 var hun med på det russiske laget som tok bronse. Korosteljeva var svært nære sin første pallplassering på dobbel jaktstart under verdenscupavslutningen i Falun i 2003, men ble til slutt nummer fire. Pallplasseringen kom først på 15 km fristil, fellesstart i Rybinsk i 2007, hvor hun tok andreplassen bak norske Astrid Uhrenholdt Jacobsen. En dag senere ble hun nummer tre på sprint fristil. Under Tour de Ski 2007/08 tok hun andreplass i Asiago i samme disiplin.

Etter en sesong uten pallplasseringer, ble hun nummer to på sprinten i Düsseldorf i sesongen 2009/10. Hun tangerte dermed sin beste individuelle plassering. 1. januar 2010 tok hun en ny andreplass på prologen i Tour de Ski, og noen dager senere vant hun sprinten i Praha.

Under Vinter-OL 2010 i Vancouver tok hun bronse på lagsprint sammen med Irina Khazova.

### Sammenlagtresultater i verdenscupen i langrenn

|  Sesong  |  Alder  | Sluttstilling sesong | Sluttstilling Ski Tour |
| --- | --- | --- | --- |
| Totalt | Distanse | Sprint | Nordiskåpning | Tour deSki | Verdenscup-finale |
| 2002/2003 | *21* | 17. | — | 23. | — | — | — |
| 2004/2005 | *23* | 47. | 32. | 56. | — | — | — |
| 2005/2006 | *24* | 48. | 48. | 33. | — | — | — |
| 2006/2007 | *25* | 22. | 19. | 28. | — | 23. | — |
| 2007/2008 | *26* | 20. | 21. | 19. | — | 22. | — |
| 2008/2009 | *27* | 31. | 33. | 24. | — | — | 23. |
| 2009/2010 | *28* | 10. | 19. | 8. | — | DNF | 19. |
| 2010/2011 | *29* | 55. | — | 34. | DNF | — | — |
| 2011/2012 | *30* | 25. | 29. | 16. | 18. | DNF | DNF |
| 2012/2013 | *31* | 44. | 47. | 24. | DNF | DNF | 34. |
| 2013/2014 | *32* | 87. | — | 56. | — | — | — |
| 2014/2015 | *33* | 109. | — | 64. | DNF | — | — |

Referanser
----------

Eksterne lenker
---------------

* (en) Natalja Korosteljova – Olympedia Rediger på Wikidata

* (en) Natalja Korosteljova – Sports-Reference (OL-resultater – arkivert) Rediger på Wikidata

* (en) Natalja Korosteljova – FIS (langrenn) Rediger på Wikidata
Strukturformel for et perkloration.
Molekylmodell av et perkloration.
**Perklorater** er salter av perklorsyre og inneholder perklorationet ClO4−.

Perklorater er oksiderende, men er ikke like reaktive som klorider, klorater eller hypokloritter. Dette er et lite paradoks da kloratomet i perklorat har oksidasjonstall +7. Det er ekstremt høyt og perklorat har også et høyt redokspotensial. Men takket være elektronene fra de fire oksygenatomene så har kloratomet fullt valensskall, noe som gjør det uvillig til å inngå i en redoksreaksjon.

At perklorater er stabile til tross for at de er sterkt oksiderende har gjort at de har fått en rekke bruksområder som for eksempel rakettdrivstoff, i fakler, i drivladninger til kollisjonsputer og i kjemiske oksygengeneratorer m.m.

Innen medisin benyttes perklorater for å behandle hyperthyreose. Perklorat begrenser skjoldbruskkjertelens evne til å ta opp jod og hemmer produksjonen av thyroxin.

Se også
-------

* Ammoniumperklorat
* Kaliumperklorat
* Natriumperklorat

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Hans Peter Edvind Johannesen** (født 3. september 1846 i Frederikshald, død 29. november 1909) var en norsk jurist og embedsmann. Han var overrettssakfører i Frederikshald, brigadeauditør fra 1888 og ble utnevnt til krigsadvokat i Frederikshald i 1901. Han ble cand.jur. i 1872 og etablerte seg som sakfører i Frederikshald i 1875. Han var medlem av bystyret i Frederikshald i en årrekke. Han var også valgmann for Frederikshald. Han var i perioder konstituert som borgermester, byfogd, politimester og sorenskriver. Han hadde flere kunstneriske anlegg og dyrket både male- og sangkunsten, og skrev flere revyer for Fredrikshalds teater. Han bosatte seg senere i Bergen.

Han var sønn av kjøpmann i Frederikshald Johannes Johannesen, opprinnelig fra Sverige, og var gift med Elise Marie Hount Petersen (f. 1857), datter av den svenskfødte støpermester i Frederikshald og proprietær Johannes Petterson (som en periode eide herregården Veden gård) og Grethe Caroline Harrifsleff. Elise Marie Petersen var også oldebarn av eidsvollsmannen Peter Ulrik Magnus Hount.

Han var far til Elin Johannesen (f. 1879), gift med infanterikaptein og overrettssakfører i Frederikshald Arne Grøntvedt (1873–1909), og til Karin Hount Johannesen (1887–1971), gift med godseier, grev Georg Trolle-Wachtmeister (1884–1971), til Maderup, Skåne.

Han fikk bygget Villa Solbraa (opprinnelig kalt «Solbraa med Dammen») som bolig i 1895, etter tegninger av arkitekt Wilhelm Christian Suhrke.

Referanser
----------

1. ↑  *Studenterne fra 1865*, A. Cammermeyer, 1943, s. 29
2. ↑  Villa Solbraa

  


|  |  |
| --- | --- |
| Oppslagsverk/autoritetsdata | Prabook
 |
**Natalja Sergejevna Isjtsjenko** (russisk: Наталья Сергеевна Ищенко; født 8. april 1986 i Smolensk) er en russisk synkronsvømmer som deltok i de olympiske leker 2008 i Beijing.

Isjtsjenko ble olympisk mester i synkronsvømming under Sommer-OL 2008 i Beijing. Hun var med på det russiske laget som vant lagkonkurransen foran og Spania og Japan. De andre på laget var Anastasija Davydova, Anastasija Jermakova, Marija Gromova, Anna Sjorina, Olga Kuzhela, Jelena Ovtsjinnikova, Elvira Khasjanova og Svetlana Romasjina.

Fire år senere, under Sommer-OL 2012 i London vant hun to olympiske gullmedaljer, i duett sammen med Svetlana Romasjina og i lag. Det russiske laget vant lagkonkurransen foran og Kina og Spania. De andre på laget var Anastasija Davydova, Marija Gromova, Elvira Khasianova, Aleksandra Patskevitsj, Svetlana Romasjina, Daria Korobova og Alla Sjisjkina.

OL-medaljer
-----------

* Gull 2008 Kinas flagg Beijing - **Gull** i synkronsvømming, lag Russlands flagg Russland
* Gull 2012 Storbritannias flagg London - **Gull** i synkronsvømming, duett Russlands flagg Russland
* Gull 2012 Storbritannias flagg London - **Gull** i synkronsvømming, lag Russlands flagg Russland
* Gull 2016 Brasils flagg Rio de Janeiro - **Gull** i synkronsvømming, duett Russlands flagg Russland
* Gull 2016 Brasils flagg Rio de Janeiro - **Gull** i synkronsvømming, lag Russlands flagg Russland

Eksterne lenker
---------------

* (de) Natalja Isjtsjenko – Munzinger Sportsarchiv Rediger på Wikidata

* (en) Natalja Isjtsjenko – Olympedia Rediger på Wikidata

* (en) Natalja Isjtsjenko – Sports-Reference (OL-resultater – arkivert) Rediger på Wikidata

* (en) Natalja Isjtsjenko – FINA Rediger på Wikidata

|  |  |
| --- | --- |
| Oppslagsverk/autoritetsdata | BBC Things **·** Munzinger (sport)
 |